Η **Υπηρεσία Εθνικής Ασφάλειας** (αγγλικά: *National Security Agency*, **NSA**) των ΗΠΑ είναι μια κρατική κεντρική υπηρεσία του Υπουργείου Άμυνας των ΗΠΑ, ειδικότερα αρμόδια για την ασφάλεια των επικοινωνιών. Έχει ως ρόλο να κατευθύνει, να συντονίζει και να θέτει σε εφαρμογή ειδικά σχέδια, με στόχο την προστασία των κυβερνητικών πληροφοριακών συστημάτων. Παράλληλα, προσπαθεί να αντλήσει πληροφορίες από τα επικοινωνιακά συστήματα των άλλων χωρών. Όπως είναι φανερό, η υπηρεσία διαθέτει υψηλή τεχνογνωσία των τεχνολογιών αιχμής τόσο στην Πληροφορική, όσο και στις επικοινωνίες. Λόγω της φύσεως των εργασιών της, αποτελεί ένα από τα κυριότερα κυβερνητικά κέντρα γλωσσικών αναλύσεων και έρευνας των ξένων γλωσσών.

Κύριος τομέας ενασχόλησης της υπηρεσίας είναι η κρυπτανάλυση, δηλαδή η δημιουργία κρυπτογραφικών συστημάτων, αλλά και η προσπάθεια αποκρυπτογράφησης συστημάτων άλλων χωρών. Για το σκοπό αυτό απασχολεί τους καλύτερους ειδικούς κρυπταναλυτές των Η.Π.Α. ενώ παράλληλα λέγεται ότι είναι ο μεγαλύτερος εργοδότης μαθηματικών στον κόσμο. Το προσωπικό της NSA εκπαιδεύεται συνεχώς, ακολουθώντας ειδικά προγράμματα, ώστε να είναι απόλυτα ενημερωμένο στους τομείς ενασχόλησής του.

Ιστορία
-------

Η ίδρυση της υπηρεσίας ανάγεται στο 1952, το δε διάταγμα ίδρυσης υπογράφει ο Πρόεδρος Χάρι Τρούμαν. Προηγήθηκε, ωστόσο, μια κίνηση κρυπτολόγων, η οποία ενημέρωσε την κυβέρνηση για τη χρησιμότητα της κρυπτολογίας και τελικά την έπεισε να δημιουργήσει την NSA. Ήδη, από το 1949, ο Αμερικανικός Στρατός είχε δημιουργήσει μια ανάλογη υπηρεσία, την AFSA (Armed Forces Security Agency), έχοντας συνειδητοποιήσει τη σημασία της κρυπτογραφίας από τις εμπειρίες των δύο Παγκόσμιων Πολέμων, και ιδιαίτερα του Δεύτερου. Υπενθυμίζεται ότι οι Αμερικανοί είχαν καταφέρει να "σπάσουν" τον Ιαπωνικό κώδικα μετάδοσης μηνυμάτων και σε αυτό οφείλονταν μερικές από τις μεγαλύτερες επιτυχίες τους στον Πόλεμο του Ειρηνικού, όπως η απόβαση στη Μίντγουαίη και η εξουδετέρωση του Ναυάρχου Γιαμαμότο. Ωστόσο, η υπηρεσία αυτή δεν κατάφερε να ξεπεράσει τα στρατιωτικά της όρια, εξ ου και η ανάγκη δημιουργίας μιας πιο ανεξάρτητης υπηρεσίας.

Τεχνολογία
----------

Το κτίριο του αρχηγείου της NSA στο Φορτ Μιντ, Μέριλαντ. 
Η NSA χρησιμοποιεί σήμερα τεχνολογίες που δεν υπάρχουν στο εμπόριο και δεν προβλέπεται να φθάσουν στο στάδιο της εμπορίας πριν περάσουν αρκετά ακόμη χρόνια: Αναπτύσσει νανοτεχνολογία, κβαντικούς υπολογιστές, τεχνολογίες επικοινωνιών, αλλά βασικός τομέας στην έρευνά της παραμένουν τα συστήματα ασφάλειας διακίνησης των πάσης φύσεως "λεπτών" δεδομένων, από απλές τηλεφωνικές συνομιλίες μέχρι ανταλλαγή δεδομένων μεταξύ υπολογιστών. Συνεργάζεται, επίσης, με τις αντίστοιχες βιομηχανίες των Η.Π.Α. θεωρώντας τις, όχι άδικα, πολύτιμους συμμάχους για την επίτευξη των στόχων της.

Ένας σημαντικός τομέας της υπηρεσίας είναι αυτός της επεξεργασίας σημάτων. Φέρει το όνομα SIGINT (SIGnals INTelligence) και αναλαμβάνει τη συλλογή και ανάλυση των πάσης φύσεως σημάτων επικοινωνίας ξένων δυνάμεων, προσώπων ή οργανώσεων, με τη χρήση τελευταίας τεχνολογίας και ειδικευμένου επιστημονικού προσωπικού. "Σύνθημα" της υπηρεσίας αυτής είναι το ρητό "Η γνώση είναι δύναμη".

Δείτε ακόμη
-----------

* DIA
* CIA
* FBI

Παραπομπές
----------

1. ↑  Page 97.
2. ↑  «60 Years of Defending Our Nation» (PDF). National Security Agency. 2012. σελ. 3. Αρχειοθετήθηκε από το πρωτότυπο (PDF) στις 12 Μαρτίου 2014. Ανακτήθηκε στις 6 Ιουλίου 2013.  "On November 4, 2012, the National Security Agency (NSA) celebrates its 60th anniversary of providing critical information to U.S. decision makers and Armed Forces personnel in defense of our Nation. NSA has evolved from a staff of approximately 7,600 military and civilian employees housed in 1952 in a vacated school in Arlington, VA, into a workforce of more than 30,000 demographically diverse men and women located at NSA headquarters in Ft. Meade, MD, in four national Cryptologic Centers, and at sites throughout the world."
3. ↑  Priest, Dana (July 21, 2013). «NSA growth fueled by need to target terrorists». *The Washington Post*.. Ανακτήθηκε στις July 22, 2013.  "Since the attacks of Sept. 11, 2001, its civilian and military workforce has grown by one-third, to about 33,000, according to the NSA. Its budget has roughly doubled."
4. ↑  "Introverted? Then NSA wants you. Αρχειοθετήθηκε 2020-11-06 στο Wayback Machine." *FCW*. April 2012. Retrieved July 1, 2013.
5. ↑  «Prism Exposed: Data Surveillance with Global Implications». Spiegel Online International. 10 Ιουνίου 2013. σελ. 2.  "How can an intelligence agency, even one as large and well-staffed as the NSA with its 40,000 employees, work meaningfully with such a flood of information?"
6. ↑  Gellman, Barton; Greg Miller (August 29, 2013). «U.S. spy network’s successes, failures and objectives detailed in ‘black budget’ summary». *The Washington Post*: σελ. 3.. Ανακτήθηκε στις August 29, 2013.
7. ↑  Shane, Scott (August 29, 2013). «New Leaked Document Outlines U.S. Spending On Intelligence Agencies». *The New York Times*.. Ανακτήθηκε στις August 29, 2013.
8. ↑  Ρεϊμόν Καρτιέ, *Ιστορία του Β΄ Παγκοσμίου Πολέμου*, Πάπυρος, Αθήνα, 1966
9. ↑  «Επίσημη ιστοσελίδα της NSA». Αρχειοθετήθηκε από το πρωτότυπο στις 6 Δεκεμβρίου 2010. Ανακτήθηκε στις 3 Δεκεμβρίου 2010.
10. ↑  Η ιστοσελίδα της SIGINT Αρχειοθετήθηκε 2010-12-06 στο Wayback Machine.. Ανακτήθηκε 02-08-2008.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **NSA** |

* Επίσημη ιστοσελίδα

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 151253538
* LCCN: n79002506
* ISNI: 0000 0001 2185 2745
* GND: 5228208-9
* SUDOC: 138030049
* BNF: cb14659679w (data)
* BIBSYS: 2009406
* NLA: 35570078
* NDL: 00628132
* NKC: kn20040308017
* BNE: XX190162
* CiNii: DA01153302

 |

 |